રિચાએ હાલમાં એક મ્યુઝિક વીડિયો ‘વોન્ટ અ બી ફ્રી’માં પણ કામ કર્યું છે. રિચા કહે છે કે આ સોંગ શિવાની કશ્યપે ગાયું છે. આ એક એવી છોકરીની કહાણી છે કે જે સોશિયલ મીડિયાનો શિકાર બને છે અને તેની જિંદગી સંપૂર્ણ રીતે બદલાઇ જાય છે. આ કહાણીના માધ્યમથી અમે સંદેશ આપવાની ઇચ્છીએ છીએ કે જે દુનિયામાં અમે રહીએ છીએ તે સુપરફિશિયલ છે. દરેક વ્યક્તિ ખુદનું સૌથી બેસ્ટ વર્ઝન સોશિયલ મીડિયા પર પોસ્ટ કરે છે, જે નકલી જિંદગીની તસવીર છે. હવે લોકો ઓનલાઇન જિંદગી જીવે છે. તેઓ શું કરે છે, શું ખાય છે, ક્યાં જાય છે આ બધી વાતોની તસવીર ખેંચીને પોસ્ટ કરતા રહે છે.